Source: https://www.riigiteataja.ee/akt/429032017012
Timestamp: 2020-08-13 09:25:06+00:00
Document Index: 3152616

Matched Legal Cases: ['§ 22', '§ 68', '§ 70', '§ 1', '§ 2', '§ 3']

Võhma Linnavolikogu 23. märtsi 2016 määruse nr 11 „Toimetulekutoetuse määramiseks eluruumi alaliste kulude piirmäärade kehtestamine“ muutmine – Riigi Teataja
Võhma Linnavolikogu 23. märtsi 2016 määruse nr 11 „Toimetulekutoetuse määramiseks eluruumi alaliste kulude piirmäärade kehtestamine“ muutmine
RT IV, 29.03.2017, 12
Vastu võetud 22.03.2017 nr 3
Määrus antakse kohaliku omavalitsuse korralduse seaduse § 22 lg 1 punkti 22 ja haldusmenetluse seaduse § 68 lg 2, § 70 lg 1 alusel.
§ 1. Võhma Linnavolikogu 23. märtsi 2016 määruses nr 11 "Toimetulekutoetuse määramiseks eluruumi alaliste kulude piirmäärade kehtestamine" tehakse järgmised muudatused:
„Toimetulekutoetuse taotleja esitab jooksva kuu eest toimetulekutoetuse saamiseks avalduse (Lisa 1 Toimetulekutoetuse taotlemise avaldus) hiljemalt 20. kuupäevaks linnavalitsusele koos sotsiaalhoolekande seaduses sätestatud dokumentidega. Esmakordsel taotlemisel tuleb avaldusele lisada andmed taotleja enda ja tema perekonna kasutuses või omandis oleva vara kohta (Lisa 2 Toimetulekutoetuse taotleja ja tema pere andmed, I ja II osa).“;
„Korterelamu haldamise kulu, sealhulgas remondiga seotud kulu kuni 0,70 eurot 1 m2 kohta kuus.“;
„Veevarustuse ja reovee ärajuhtimise teenuste maksumus kuni 12 eurot perekonnaliikme kohta kuus.“;
4) paragrahvi 3 lõike 5 punkt 4 sõnastatakse järgmiselt:
“elektrienergia kulu eluruumi elektriküttele võetakse arvesse juhul, kui ainus eluruumi kütmiseks kasutatav kütteviis on statsionaarne elektriküte. Antud kulude arvestamine toimub kütteperioodi jooksul (01.09.–31.05.).“;
„Elektrienergia tarbimisega seotud kulu kuni 20 eurot üheliikmelise pere kohta kuus ning kuni 14 eurot iga järgneva perekonnaliikme kohta kuus.“.
§ 2. Kehtestada Võhma Linnavolikogu 22. märtsi 2016 määruse nr 11 ,,Toimetulekutoetuse määramiseks eluruumi alaliste kulude piirmäärade kehtestamine“ Lisa 1 „Toimetulekutoetuse taotlemise avaldus“ uues redaktsioonis.
§ 3. Määrus jõustub 1. aprillil 2017.
Lisa Toimetulekutoetuse taotlemise avaldus